മടവിട്ടിറങ്ങിയില്ലെങ്കിലും പുലിശൗര്യം പുറത്തുചാടി തൃശൂര് നാലോണനാളില് വിയ്യൂരിന്റെ ഒറ്റപ്പുലി നഗരത്തിലിറങ്ങി ചുവടുവച്ചു. അയ്യന്തോളില് മടയിലിരുന്ന് ഏഴു പുലികള് ചീറി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ട്രാന്സ്ജെന്ഡറും പുപ്പുലിയായി ചുവടുവച്ച് പുതുചരിത്രം രചിച്ചു. തൃശൂരിന്റെ വികാരമായ പുലികളി ഫേസ്ബുക്കിലൂടെ കണ്ട് പുലിപ്രേമികള് ആര്പ്പുവിളിച്ചു. വിയ്യൂര് സെന്റര് ദേശത്തിന്റെ ഒറ്റപ്പുലിയും കുമ്മാട്ടിയും നാലോണനാളായ ചൊവ്വാഴ്ച വൈകിട്ട് നാലോടെ തൃശൂര് വടക്കുംനാഥ ക്ഷേത്രത്തിന്റെ ശ്രീമൂലസ്ഥാനത്ത് എത്തി തേങ്ങയുടച്ചു. പുലിതാളത്തിനൊപ്പം ചുവടുവച്ച് നായ്ക്കനാലിലെത്തി. പുലിയുടെ കൈകളില് മഹാമാരിക്കെതിരായ പ്രതിരോധസന്ദേശവുമുണ്ടായി. പതിവുപോലെ കൂടെ തുള്ളാന് ആള്ക്കൂട്ടമില്ല. പകരം ഒറ്റക്കുമ്മാട്ടി തുമ്ബി തുള്ളി. അണുനാശിനിയും തളിച്ചു. ഗണപതിക്ഷേത്രത്തിനുമുന്നില് തേങ്ങയുടച്ചാണ് പ്രതീകാത്മക ഓണാഘോഷത്തിന് സമാപനംകുറിച്ചത്. സുഷീര്കുമാര് പുലിയായും ടി ആര് രാഹുല് കുമ്മാട്ടിയായും വേഷമിട്ടു. അയ്യന്തോള് ദേശക്കാരുടെ ഏഴ് പുലികള് സ്വകാര്യപറമ്ബിലാണ് ചുവടുവച്ചത്. മേയര് എം കെ വര്ഗീസ് ഉദ്ഘാടനം ചെയ്തു. തല്സമയം ഫേസ്ബുക്കിലൂടെ ഇത് സംപ്രേഷണം ചെയ്തു. ഭയമല്ല, കരുതലാണ് വേണ്ടത് എന്നസന്ദേശവുമായിട്ടായിരുന്നു പുലികളി. മൂന്ന് പുള്ളിപ്പുലിയും മൂന്ന് വരയന്പുലിയും കരിമ്ബുലിയും ഒരു മണിക്കൂറോളം പുലിത്താളത്തിനൊപ്പം ചുവടുവച്ചു. വിപിന്, ജിത്തു, ജയന്, രതീഷ്, അരുണ്, ഗോഡ്സണ്, ട്രാന്സ്ജെന്ഡറായ പ്രവീണ്നാഥ് എന്നിവരാണ് പുലിവേഷമിട്ടത്. കഴിഞ്ഞ തവണയും ഓണ്ലൈന് പുലികളിയാണ് നടത്തിയത്. അന്ന് അവരവരുടെ വീടുകളില്നിന്നായിരുന്നു പുലികള് പങ്കാളികളായത്. ഒരേ സമയം ഒരു ലക്ഷത്തോളംപേര് പുലികളി കണ്ടു. തൃശൂരിന്റെ മിനി പൂരമായി പുലികളിയെ വിശേഷിപ്പിച്ചിരുന്നു. ആറുമുതല് എട്ടുസംഘങ്ങള്വരെ പതിവാണ്. സംഘത്തില് 30 പുലികള്വച്ച് നാനൂറോളം പുലികള് മടകളില് നിന്ന് ചാടിവരാറുണ്ട്. മേളവും അകമ്ബടിയാവും. കാലിക വിഷയങ്ങളുള്പ്പെടെ നിശ്ചലദൃശ്യവും പതിവാണ്. ചായം തേയ്ക്കുന്നവര്, കൊട്ടുന്നവര്, ഘോഷയാത്ര പ്ലോട്ടുകള് തയ്യാറാക്കുന്നവര്, ചമയങ്ങളൊരുക്കുന്നവര്, മുഖംമൂടി തയ്യാറാക്കുന്നവര്, ചായം അരയ്ക്കുന്നവര് തുടങ്ങിയവരെല്ലാം കണ്ണികളാവും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വിയ്യൂരിന്റെ ഒറ്റപ്പുലി നായ്ക്കനാലിലിറങ്ങും അഭിമന്യൂ, നിനക്കിതാ വിയര്പ്പില്നിന്നുയര്ന്ന സ്മാരകം 20 ലക്ഷം തൊഴില് തൊഴിലിടം വീട്ടുപടിക്കല് നയിക്കാന് തദ്ദേശ സ്ഥാപനങ്ങള് കൊടിക്കുന്നിലിനെതിരെ പോസ്റ്റര് പൊലീസ് കെപിസിസി സെക്രട്ടറിയുടെ മൊഴിയെടുത്തു തിരുവനന്തപുരം വിമാനത്താവള കരാറിന് ഒരു വര്ഷം വാഹനങ്ങളും അദാനിക്ക് കോവിഡ് പതിവ് രോഗമാകുന്നു: സൗമ്യ സ്വാമിനാഥന്